Dwight Schrute (Rainn Wilson), basert på Gareth Keenan, er assistent for distriktssjefen, etter hvert assisterende distriktssjef i navnet, ved Dunder Mifflin. Han er også frivillig sheriffbetjent. Han er en autoritær og arrogant personlighet som mener at stillingen hans gir ham særlige privilegier. På kontoret er han stadig offer for Jim og Pams pek, og i serien utvikler han også et mer eller mindre hemmelig forhold til regnskapssjefen Angela.